
OPORTUNIDAD 


PROME MINISTER EVELYN WEVER-CROES 


eneral, infiovacion, Organi 


cion Gubernamenta 


ructura y Planificacion Teritorial 


Despues cu Prome Minister Evelyn Wever - Croes a contesta 
lidernan sindical SEPPA, SIMAR, SPA, SADA y FTA riba nan 
carta fecha 5 di januari, e siguiente dia (6 di januari) Premier 
Wever - Croes a ricibi un otro carta di lidernan sindical. Den 
e carta lidernan sindical ta propone na Gobierno pa laga e 
empleadonan cu nan ta representa traha menos dia pa luna, 
ekivalente na 12.6%. 


Den su carta na lidernan sindical, Premier Wever - Croes 
ta remarca cu a tuma nota cu e lidernan sindical ta ripiti 
ponencianan expresa den nan carta di dia 5 di januari ultimo y 
ademas ta basando nan mes riba ponencianan incorecto. 
Prome Minister ta aclaria cu e recortenan den sector publico y 
sector priva tabata exigencia di Hulanda pa Aruba por a haya 
sosten di likides, enfatisando cu esaki ta un punto cu Secretario 
di Estado Knops a declara na numeroso ocasion. 


Un otro ponencia ta, cu Gobierno no ta cumpli cu publicacion 
di e informacion financiero di e recorte, esaki Prome Minster a 
enfatisa cu tampoco ta corecto. Gobierno a informa sindicato 
na varios ocasion, e informacion aki ta wordo publica cada 
kwartaal den e uitvoeringsrapportages, di cual recientemente 
Gobierno a manda copianan na sindicatonan. Ademas, pa 
motibo cu huridicamente e recorte no ta un sancion, no por 
ser considera como desproporcional, inaceptabel y inhusto, ya 
cu esakinan ta criteria pa huzga sancionnan, Prome Minister 
a splica. 


Banda di esaki Prome Minister a expresa cu por saca e 
conclusion basa riba e carta fecha 6 januari cu e peticion di 
sindicatonan awor ta dispuesto pa laga e recorte di salario 








di 12.6% manera e ta y a cambio traha menos dia pa luna, 


ekivalente na 12.6%. Pa cual a contesta e lidernan sindical cu 
esaki ta un proposicion cu Gobierno di Aruba ta dispuesto pa 
considera. 


Sinembargo, Prome Minister ta lamenta cu lidernan sindical no 
ta duna oido ainda na e invitacion di Gobierno pa apunta tres 
persona pa representa sindicatonan den e comision financiero 
pa yega na un punto en comun. Gobierno di Aruba ta sigui 
di opinion cu e diferente argumento y contra argumentonan 
mester wordo trata na mesa. 


Concluyendo, Prome Minister un bes mas ta extende invitacion 
na tres representante di e sindicatonan pa un reunion cu e 
comision financiero y ta propone pa esaki tuma luga dialuna 
10 di januari 2022 pa 3.00 pm. 


Gobierno di Aruba ta keda pendiente pa un contesta positivo y 
confirmacion di parti di lidernan sindical. 

Continuacion PROME MINISTER TA INVITA TRES REPRESENTANTE DI SINDICATONAN.... 





Gobierno di Aruba 


MINISTERIO LG Smith Blvd. 76 
Asuntonan General, Innovacion, Organisacion Gubernamental, Oranjestad, Aruba 
Infrastructura y Planificacion Teritorial Tel. (297) 528 4900 





Aruba, 6 januari 2022 
Apreciable lidernan sindical di SEPPA, SIMAR, SPA, SADA y FTA, 


Pa medio di esaki mi ta confirma di a ricibi boso carta fecha 6 di januari 2022, 
den cual boso ta ripiti e ponencia cu a wordo expresa den e carta di dia 5 di 
januari ultimo. 


Den e carta aki boso ta basa boso mes riba varios ponencia incorecto, entre 
otro tocante e recorte den sector publico y sector priva; ambos tabata 
exigencia di Hulanda pa Aruba por a haya sosten di likides manera Secretario 
di Estado Knops a declara na numeroso ocasion. E referencia cu Gobierno no 
ta cumpli cu publicacion di e informacion financiero di e recorte, tampoco ta 
corecto. Manera Gobierno a informa sindicato na varios ocasion, e informacion 
aki ta wordo publica cada kwartaal den e uitvoeringsrapportages, di cual 
recientemente nos a manda sindicatonan e copianan. Tambe mester remarca 
cu huridicamente e recorte no ta un sancion y pues no por ser considera como 
desproporcional, inaceptabel y inhusto, ya cu esakinan ta criteria pa huzga 
sancionnan. 


Di e carta fecha 6 januari ultimo mi por conclui cu e peticion di sindicatonan 
awor ta pa laga e recorte di salario di 12.6% manera e ta, y a cambio traha 
menos dia pa luna, ekivalente na 12.6%. Esaki ta un proposicion cu Gobierno 
di Aruba ta dispuesto pa considera. Mirando cu lamentablemente no ta duna 
oido ainda na e invitacion di Gobierno pa apunta tres persona pa representa 
sindicatonan den e comision financiero pa yega na un punto en comun, y m 
irando cu na parecer di Gobierno di Aruba e diferente argumento y contra 
argumentonan mester wordo trata na mesa, den nomber di Gobierno di Aruba 
mi ta invita tres representante di sindicatonan pa un reunion cu e comision 
financiero dialuna 10 di januari 2022 pa 3.00 pm. 





En espera di un contesta positivo, mi ta termina, 














Diabierna 7 Januari 2022 





Ursell Arends 











Varios organisacion ambiental a bini hunto pa un reunion 
cu Minister Ursell Arends kende ta encarga cu e cartera 
di Naturalesa. E organisacionnan riba nan mes ta haci lo 
maximo esfuerso pa proteha nos naturalesa y kier a trece 
nan preocupacionnan dilanti. E reunion a fungi como un 
kennismaking entre e organisacionnan y Bureau di Minister 
Arends pa yega na traha conhuntamente pa bienestar di Aruba 
su medio ambiente, flora y fauna. 


E fundacionnan a presenta nan peticion pa gobierno tuma 
stap concreto pa adapta na cambio di clima y a propone varios 
recomendacion cu gobierno por implementa. Minister Arends 
ta nota cu nan experticio y cooperacion ta necesario pa trece 
cambio berdadero den con nos ta aprecia y maneha naturalesa. 
Tin varios trabou cu ya ta andando, y pa es motibo Minister 
Arends a segura e organisacionnan ambiental cu lo reuni tur 
luna pa hunto coordina y monitorea e progreso, pa salbaguardia 
nos medio ambiente y promove mas biodiversidad. 


Minister Ursell Arends su escogencia pa e cartera di Naturalesa 
ta haci netamente pa stimula agricultura y proteha nos medio 





ambiente, asina so por duna debido atencion na e tema. Antes 
naturalesa tabata cay bou di infrastructura y a bai a costo di 
progreso economico sin proteccion. E calidad di bida di nos 
yiunan ta depende riba con nos por incorpora naturalesa den 
nos bida, y den maneho fiho di gobierno. 


Minister Arends ya for di hopi tempo ta altanto cu rapport 
nan existente cu no ta pinta un storia bunita, y cu por 
consecuencianan potencialmente negativo pa nos turismo si 
no logra trece solucion a corto plaso. Ta un responsabilidad cu 
ta wordo tuma na serio, caminda ta activamente buscando pa 
concretisa soluccionnan. Den un temporada cu economia ta 
bou pression, y finansas publico no ta brinda e espacio mas pa 
ningun "quick fix”, e unico manera padilanti y crea oportunidad 
pa solucion ta door di traha hunto pa un solucion. 


Pronto Minister Ursell Arends lo sigui elabora riba desaroyonan 
den entre otro Ramsar Gebieden, Marine Park, RWZI y 
Parkietenbos hunto cu maneho di desperdicio, sin lubida 
Serlimar y e pasonan cu ta wordo tuma pa rescata e compania 
y segura amplio maneho di desperdicio na Aruba. 

Inversion den bo mes 
Inversion den nos economia 
Inversion den nos pais 


Creando oportunidad pa tur ciudadano! 


Gobierno di Aruba | Aruba mester di nos tur! 


> 

XIOMARA MADURO 





TUR TRAHADOR PUBLICO TA COBRA 100% 


DI BASHIPREMIE NA JANUARI CONFORME E 
ACUERDO BILATERAL ENTRE GOBIERNO Y 
SINDICATO DI ANA 2014 


Den ana 2022 e suma ta 1918 florin 





Un di e condicionnan pa Pais Aruba por a haya e fiansa di 
Hulanda pa surpasa e efectonan cu e crisis di COVID19 ta 
trece cune ta, cu Gobierno mester a reduci gastonan di salario 
y beneficio di su personal cu 12,6% manera a keda aproba den 
e Ley di austeridad, Landsverordening tijdelijke versobering 
bezoldigingen en voorzieningen overheid (AB 2020 no. 108). 


Pa por cumpli cu e reduccion necesario, e empleado publico 
mester a coopera cu entrega di 5% den salario, 50% di 
placa di vakantie y 50 % di e primanan paga na augustus 
(reparatietoeslag) y na november (najaarspremie). Minister 
Maduro ta splica cu e reduccion di salario y beneficio den 
sector publico no ta conta pa e prima paga na januari conoci 
como bashipremie (voorjaarspremie). 





Puesden januarie empleado publico ta cobra 100% bashipremie 
conforme e acuerdo bilateral entre Gobierno y Sindicato di 28 
di mei 2014. Minister Maduro ta informa cu pa afia 2022 e 
primanan ta subi conforme e acuerdo bilateral cu 106 florin y 
esey ta pone cu e bashipremie na januari ta bira 1918 florin. E 
pago di e otro primanan na augustus y november lo wordo haci 
conforme e ley di austeridad na 50% di e suma aki. Minister 
Maduro ta informa tambe cu e primanan aki ta wordo paga 
solamente na e empleado publico. 


Parlamentario y Ministernan no ta cobra prima y nan a entrega 
25% di nan salario y beneficio como aporte na e situacion di 
austeridad. Apesar di e situacion financiero precario, Gobierno 
ta hiba un maneho financiero responsabel y ta percura pa 
cumpli cu su obligacionnan financiero manera acorda. 

En coneccion cu celebracion di 25 ana di Monumentenbureau ta 
presenta un resumen di e projectonan haci cu ta 


ENCION Y 


- 












Monumenten Bureau nos ta presenta 5 monumento y nan afia 
cu nan a wordo “Restauracion, Mantencion y Ampliacion'. 


Ta trata aki di: 


* Wilhelminastraat 1 (Protestantse Kerk) y e aña a traha riba 
dje ta 2013 

* J.E. Irausguinplein 2 (Maria Convent) y e afia a traha riba dje 
ta 2019 

+ L.G. Smith Boulevard 172 (Ex-Touristen Bureau, D.R.H) y e 
aña a traha riba dje ta 2021 

* Caya Ing. Roland Lacle 4 (D.V.G.) y e aña a traha riba dje ta 
2021 

Monuntenbureau ta gradici un y tur cu a contribui na realisacion 
di e provectonan 

Continuacion “RESTAURACION, MANTENCION Y AMPLIACION”.... 

DANGUI ODUBER 


BOOSTER HOST TA BRINDA PROTECCION 
CONTRA DELTA Y OMICRON 


Diaranson Minister di Turismo y Salud Publico Sr. Dangui 
Oduber tabata den un conferencia di prensa caminda e la 
duna un actualisacion di henter e situacion di COVID-19 na 
Aruba. E mandatario a papia di e cantidadnan di caso cu tin, 
e cifranan di e hospitalisacion actual y e capasidad cu tin den 
cuido intensivo y e personal cu tin na nos hospital, a base di 
tur e puntonan aki e mandatario ta tuma e desicionnan mas 
responsabel posibel, teniendo cuenta entre e balansa cu tin 
entre salud y e economia semper segun e Minister Oduber. 


Minister Oduber a señala cu apesar cu Aruba tin mas di 3 mil 
caso activo, tog e situacion na hospital ta bou di control. Tin 
un aumento si di e cantidad di admicion na hospital e ultimo 
dianan, pero si compara tempo di e variante Delta, awor 
e admicionnan ta bay mas slow. Segun estudio haci rond 
mundo, awor por conclui cu e variante omicron ta mucho mas 
contagioso cu e demas variantenan pero tambe e ta mustra di 


ta menos peligroso. Esaki ta duna nos un perspectiva mucho 
mas positivo pa locual ta e ola number 5 cu Aruba ta pasando 
aden. 


BOOSTER SHOT 

Actualmente tur persona cu ta riba e edad di 40 aña por haci 
uzo di e oportunidad pa tuma e “booster shot” por medio di un 
“walk in” di 8 or di mainta pa 3 or di atardi na Centro Libertador 
Betico Croes na Santa Cruz. Orario pa por acudi pa ricibi e 
Booster shot ta di 8 or di mainta pa 3 or di atardi non stop 
na Centro Libertador Betico Croes for di dialuna pa diabierna 
Den weekend ta sera 


Manera por observa rond mundo e booster shot ta brinda 
proteccion extra contra Delta y e variante nobo Omicron, 
haciendo cu e efectonan ta menos severo pa e persona cu 
keda contagia cu e virus 





İ pva Ye 


WALK-IN 


FORDIJANUARYA 
8:00 am pa 3:00 pm 
NON STOP | 


Vacuna: 

Minister Dangui Oduber: 
SITUACION MUNDIAL DI OMICRON TIN SU 


EFECTO ARIBA AEROL 


INEANAN. FRONTIER 


AIRLINES TA CANCELA SERVICIO PA ARUBA 





Minister di Turismo Sr. Dangui Oduber ta informa pueblo di 
Aruba cu diahuebs mainta, Aruba a haña noticia for di Frontier 
Airlines cu lamentablemente nan mester a dicidi pa cancela 
nan servicio pa Aruba temporario. 


E rason ta cu door di e virus Omicron cu ta uno asina contagioso, 
a pone cu Frontier Airlines mester a tuma medidanan drastico 
manera cancela diferente vuelo, stop di bula diferente ruta 
vlof no start cu rutanan nobo. Tur esaki pavia cu Frontier 
Airlines tin hopi piloto v cabin crew cu ta den caurentena v/of 
isolacion v debi na esaki nan no por carga nan operacion den 
e momentonan aki. 


Nos por mira con rond mundo miles di vuelonan ta cancelando 
door di e variante Omicron. Aerolineanan rond mundo a 
cuminsa cambia nan plannan pa falta di personal, sea nan ta 
cancela vuelo of nan ta baha e cantidad di vuelonan semanal. 
Como e ruta di Miami — Aruba ta uno relativamente nobo, a 


TEMPORARIO 








dicidi di cancela esaki mas prome te proximo aviso. 

Minister Dangui Oduber di su banda ta sigura pueblo di Aruba 
cu e Team di Aruba cu ta engarga pa habri rutanan nobo lo 
sigui hiba combersacion cu Frontier Airlines pa wak si den 
futuro sercano, nan lo por habri e ruta aki bek, asina cu cos 
normalisa atrobe rond mundo. 





AIR CANADA TA OTRO AEROLINEA CU 


TA SUSPENDE SU SERVICIO PA ARUBA 


TEMPORARIO 


Minister di Turismo Sr. Dangui Oduber ta informa pueblo di 
Aruba cu diabierna mainta, Aruba a hafia noticia cu otro 
aerolinea mas lo ta suspendiendo nan servicio pa Aruba. Esaki 
ta e aerolinea Air Canada. 


E rason no ta uno desconoci, es cu door di e virus Covid, e 
demanda di viahamento ta uno insigur. Pesev Air Canada 
mester a tuma e decision di cancela servicio entre Canada v 
Caribe, unda Aruba tambe a wordo afecta. E decision aki ta pa 
e itenerario di winter cu ta termina na April 2022. Nan ultimo 
vuelo pa Aruba lo ta 10 januari. Air Canada a termina ta bisa 
cu nan ta compromete nan mes pa reanuda nan servicio pa 
Aruba y nan ta lamenta cu mester a tuma un decision asina 
drastico. 


Esaki ta uno otro aerolinea mas, di e miles nan na mundo, 
cu mester cambia nan plannan door di Covid. Minister Dangui 





Oduber di su banda ta sigura pueblo di Aruba cu e Team di 
Aruba cu ta encarga pa habri rutanan nobo lo sigui traha pa 
den futuro sercano, habri e servicio nan aki bek, asina cu cos 
normalisa rond mundo. 


ISLA()O 

20 
MINISTER ROCCO TION 


A HAYA PROME RONDLEIDING PA LOKE LO 
BAY BIRA E CENTRO DI CENTRALISACION 
DI DEPARTAMENTONAN DI HUSTICIA 


Recientemente, Minister di Husticia y Asuntonan Social Sr. 
Rocco Tjon conhuntamente cu miembronan di su Ministerio y 
APFA a haya e prome “rondleiding” na e ex edificio di Codemsa 
situa na Cumana, pa loke lo bay bira un centro grandi caminda 
lo bay centralisa e departamanetonan di husticia. 








Diahuebs mainta, Ministerio di Husticia y Asuntonan Social 
hunto cu APFA a haya un rondleiding na e ex edificio di 
Codemsa, pa e proyecto aki caminda lo bay centralisa diferente 
departamentonan di husticia pa loke ta nan alohamento, 
pues e edificio di ex Codemsa lo bira e luga. Segun Minister 
Tjon, e proyecto ta basta avansa, den e sentido cu tur e 
departamentonan concerni a duna di conoce kico ta nan 
necesidadnan y esaki conhuntamente cu APFAa wordo evalua, 
y como tal a haci un “indeling” di e espacio na e ex edificio di 
Codemsa. E proyecto aki ta ensera un parti legislativo, pues 
e producto di ley aki dentro di poco lo wordo presenta na 
parlamento di Aruba pa asina solicita nan aprobacion. 


Danki na e proyecto aki, por deduci cu e cooperacion entre 
departamentonan lo bay ta uno mucho mas miho, mirando cu 
procesonan lo ta mas centralisa. Na mes momento tambe esaki 
lo percura cu gastonan en general di gobierno pa loke ta trata 
huur di edificio lo bay baha den e sentido cu ta bay consolida 
e diferente huurnan aki den un solo edificio. Actualmente a 
planifica pa ubica seis pa shete departamento na e edificio 
aki, sinembargo, esaki ta den deliberacion ainda, teniendo na 
cuenta cu e espacio cu tin disponibel ta uno enorme, pues 
kisas ainda por aloca mas departamentonan. Ademas di esey, 
ta mira tambe e logisticanan, entre otro e parti di parkeerplaats 
pa loke ta espacionan general cu por wordo comparti entre 
departamentonan. Locual tambe ta bon di e edificio aki ta cu 
tin diferente departamento di husticia cu ta rekeri di nan propio 
entrada, pues pa e parti di privacidad pa e clientenan cu lo 
bin akinan, e edificio aki ta ideal, mirando cu e ta brinda tur e 
facilidadnan ey tambe. Por ultimo e Mandatario a expresa cu e 
ta mira cu ta existi hopi oportunidad pa cu e proyecto aki di cual 
pais Aruba tin e beneficio di por dicidi kico ta e necesidadnan 
cu tin, di cual APFA lo cumpli cu e peticion aki. 

Departamento di Salud Publico: 


UPDATE 7 DI JANUARI 2022 


Segun resumen di awe 428 persona a recupera y un total di 812 caso pa dia y un averahe di 'positivity rate’ semanal di 
912 caso nobo di COVID-19 a keda registra di cual 108 ta no- 63% pa dia. 

residente. E cifranan aki ta representa un ‘Positivity rate’ bou 

di nos residentenan di 61%. Actualmente na Aruba tin 24 persona interna debi na COVID 
E cantidad di casonan activo di COVID-19 pa awe ta 4756 y di cual den ICU tin 3 persona y riba piso general tin 21. Na 
cantidad di fayecidonan relaciona cu COVID-19 ta 181. Datos Colombia tin actualmente 3 persona den ICU y ninguno (0) 
ta ilustra casonan nobo di COVID cu un averahe semanal di riba piso general. 










RESIDENTE NO-RESIDENTE 





A 912 804 108 
Activo 4755 4122 633 

21230 18547 2683 
Positivo 26166 22846 3320 

181 177 4 

Fiha orario di cada cuminda! 


Mantene un ordo den e cumindanan y fiha un ora pa cada un, 
lo yuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion y activo 100x100. Tambe un bon rutina alimenticio 
ta constantemente yuda den e prevencion di numeroso trastor- 
no di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto 
pa proteha bo y evita transmision. Ban uza ture GUS 
cu nos tin pa caba cu e virus aki na nos isla! 


Ami Si” 


Mantene 1.5M Laba man Uza tapa boca 
minimo di distancia frecuentemente (SY paden di tur luga 

